Burkina Faso, Ebibir Atɔree afamu ɔman a asaase etwa no ehyia kɛse no nyaa ne fahodzi fii French nhyɛdo amambu ase wɔ Dzifuu 5, 1960 mu. Dza odzi akotsen wɔ ɔman no ne fahodzi aperdzi mu nye ɔpɛ dzendzen a nna wɔwɔ dɛ hɔnara wobedzi hɔn amambu; amanyɛsɛm mu ahokeka na panyin a odzi hɔn enyim no n’enyidoadzehu.
Thomas Sankara, ahopɔwnyi baanodzinyi a ɔpɛ nsesa na odzii Burkina Faso a nkyɛ wɔfrɛ no Upper Volta no ne fahodzi aperdzi no enyim. Ekyir no, ɔbɛyɛɛ ɔman no ne mampanyin a wɔ afe 1983 mu. Mbom no, wɔdze hɔn fahodzi no ho nhyehyɛɛ guu akwan mu ansaana mfe bi ekyir ansaana Sankara ribedzi mampanyin.
Burkina Faso ne fahodzi aperdzi no yɛɛ dza nna no wɔ amanyɛsɛm mu mboaboano, etuatsew ahorow na dɛ nna wɔreper dɛ French nhyɛdo amambu no bɔkɔ n’ewiei. Burkinafo amandɔfo gyinaa nhyɛdo amambu no ntui a nna ɔrokɔ do wɔ Ebibirmu no do peree hwehwɛɛ dɛ hɔn man no bɛdze noho edzi noho do na oenya fahodzi man.
Afe 1958 mu no, Upper Voltafo nam Maurice Yameogo ne baanodzi do toow amba tsiaa dɛ wɔbɔdɔm French aman nkabɔmu kuw no. Maurice Yameogo yi na ɔbɛyɛɛ ɔman no ne mampanyin a odzi kan. Yameogo amambu ase no, Burkinafo no ennya ntsemu wɔ amanyɛsɛm no mu osiandɛ nna wohu dɛ amanyɛsɛm no nnyɛ dza ɔdze nsɔwano a wohia brɛ hɔn.
Afe 1983 mu no, nsordaanyi panyin Thomas Sankara dzii kuw bi enyim ma wotuu aban no na obedzii do. Nna Sankara n’enyidoadzehu a ɔwɔ ma Burkina Faso man no  e fapem Ebibirmu amandɔfo nkabɔmu nkitahodzi, na tu a nna oetu noho esi hɔ ama amanfo no hɔn fahodzi na hɔn yiedzi no do.
Burkina Faso man no hun nsesa kɛsenara wɔ Sankara ne mpanyindzi ase. Aban no dze nhyehyɛɛ guu akwan mu a nna ɔhwɛ dɛ ehiafo benya tum,  bɔbeasu mu pɛrpɛryɛ bɔkɔ kan, na prɔweeyɛ abrɛ adze. Sankara sanee dze dwumason ahorow bɔbɔɔ adze wɔ nwomasua mu, apɔwmudzenhwɛ mu na ekuadwuma mu. Dɛm nkankɔ yi maa amanaman enyi baa Burkina Faso man no do.
Awerɛhosɛm a ɔwɔ mu nye dɛ, Sankara n’amambu no enndzi tsena. Wotwaa n’amambu no do ber a wokum no wɔ abantu dwumadzi mu wɔ afe 1987 mu. Ɔmmfa ho dɛ ne ber annso na wokum no no, no ndwuma dɛ baanodzinyi a ɔwɔ enyidoadzehu na dɛ ɔyɛ okunyin wɔ pɛrpɛryɛ nkitahodzi mu no da tse ase.
Ofi ber a Burkina Faso nyaa e fahodzi no, ɔman no afa ɔhaw pii mu a bi nye amanyɛsɛm mu basabasayɛ, sikasɛm mu aperdzi, bambɔ mu ehunahuna. Ɔman da ho a per n’akwan wɔ amambu, amanyɛ na mpontu mu akɔnaaba mu. Ɔper dɛ obedzi akwansidze do, na oesi daakye pa ama ne manfoe.
Burkina Faso man no ne fahodzi akwantu no na n’ekyir abakɔsem no yɛ Ebibirmu aman dodowara hɔn pɛ na aperdzi ho nhwɛdo. Ɔbɔ hɛn nkaa wɔ hia a enyidoadzehufo mpanyindzi, amamboano na nketsesi ɔpɛ a nkorɔfo wɔ dɛ wɔbɛdandan hɔn daakye no hia ho.
Tɔfabɔ mu no, Burkina Faso ne fahodzi wɔ Dzifuu 5, 1960 mu no yɛɛ ngyinadobo a ohia paa wɔ ɔman no abakɔsɛm mu. Hɔn fahodzi ne per a ankorankor bi tse Thomas Sankara dzii enyim no toow fapem maa Burkina Faso man ne nketsesi, no mpontu na nyimpa asetsena mu mpontu no nhwehwɛɛ ho anamɔntu. Ne haw nyinara ekyir no, Burkina Faso man no kɔ do gyina pintsinn, na ne manfoe kɔ do per yiedzi na daakye pa.
